

**Republika e Kosovës**

**Republika Kosova-Republic of Kosovo**

**Qeveria - Vlada – Government**

*Ministria e Zhvillimit Rajonal*

*Ministarstvo za Regionalni Razvoj*

*Ministry of Regional Development*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Prishtinë, 11 Shtator 2018

Bazuar në nenin 12 (paragrafi 4) të Ligjit Nr. 03/ L -149 për Shërbimin Civil të Republikës së

Kosovës, me qëllim të ofrimit të shërbimeve të veçanta, bënë:

**Shpallje të Konkursit**

**për Marrëveshje për Shërbime të Veçanta**

|  |  |
| --- | --- |
| Emri i Institucionit: | **Ministria e Zhvillimit Rajonal** |
| Njësia Organizative: | **Departamenti për Planifikim dhe Analiza Socio Ekonomike Rajonale** |
| Titulli i punës: | **Zyrtar për Zhvillim Rajonal të Balancuar** |
| Numri i referencës: |  |
| Niveli i pagës: | **Koeficienti (7)** |
| Raporton te: | **Drejtori i Departamentit** |
| Lloji i kontratës: | **Marrëveshje për shërbime të veçanta** |
| Kohëzgjatja e kontratës: | **Tre (3) muaj** |
| Orari i punës: | **I plotë */40 orë në javë*** |
| Numri i zyrtarëve: | **Një (1)** |
| Vendi: | **Rr. Perandori Justinian Nr. 116/Prishtinë** |

1. **Zyrtari për Zhvillim Rajonal të Balancuar:**

Për angazhimin dhe punët e kryera, Zyrtari për Zhvillim Rajonal të Balancuar harton raport mujor me shkrim për Drejtorin e Departamentit për Planifikim dhe Analiza Socio – Ekonomike Rajonale dhe Sekretarin e Përgjithshëm të MZHR-së.

Detyrat kryesore janë:

* Të inkurajojë komunikim përgjatë rajoneve në mënyrë që të njihen fushat e zhvillimit (p.sh. tregtia, ambienti, ndryshimet klimatike, siguria, bujqësia, dimensionet shoqërore të globalizimit, punësimi, migrimi, hulumtimi dhe risitë, informimi i shoqërisë, transporti dhe energjia);
* Të krijojë data bazën, të dhënat e statistikore të projekteve të financuara nga niveli qendror në komuna, si dhe të identifikoj projektet e komunave qe kane nevojë për financim apo bashke-financim nga burime te ndryshme;
* Të identifikojë dhe të sjellë në pah problemet të cilat mund të paraqiten gjatë punës dhe të propozojë zgjidhje për punët specifike;
* Të bashkëpunojë me agjencitë ndërkombëtare dhe agjencitë jo qeveritare që kanë të bëjnë me komunat;
* Të mbështesë bashkëpunimin ndërmjet komunave dhe të rajoneve në mënyrë që të fuqizojë kohezionin ekonomik dhe social, gjithashtu që të ngritë zhvillimin rajonal të balancuar dhe të qëndrueshëm;
* Të lexojë dhe të interpretojë dokumente siç janë ligjet, rregulloret dhe kërkesat e raportimit që kanë të bëjnë me zhvillimin rajonal të balancuar;
* Të asistojë në përgatitjen e planit për ndërtimin e kapaciteteve të mëtejshme nga komunat për zhvillim rajonal të balancuar;
* Të kryejë detyra tjera me kërkesë të Drejtorit të Departamentit;

**Shkathtësitë e kërkuara:** (*Kualifikimet, përvojat si dhe aftësitë dhe shkathtësitë tjera*

*që kërkohen për ketë vend të punës)*

* Diplomë universitare në fushën e Ekonomisë, Shkencat Politike, Administrim Publik dhe fusha relevante;
* Përvojë pune - 2 vite;
* Të ketë njohuri të ligjeve, kodeve, rregulloreve të shtetit, si dhe të kërkesave të raportimit që kanë të bëjnë me zhvillimin rajonal;
* Shkathtësi të dëshmuara për vizion strategjik, shkathtësi dhe aftësi për planifikimin dhe për zbatimin e planeve;
* Shkathtësi të mira ndër-personale dhe mbajtje të kontakteve të rregullta me personat vendimmarrës;
* Aftësi për të punuar në mënyrë të pavarur dhe si pjesë e ekipit (punë ekipore);
* Shkathtësi të shkëlqyeshme komunikuese;
* Njohje e gjuhëve zyrtare/ e preferuar;
* Njohje e gjuhës angleze/ e preferuar;
* Shkathtësi të shkëlqyeshme për kompjuter (aplikacionet Microsoft, Internet etj.)

**Kushtet e pjesëmarrjes në konkurs:**

Të drejtë aplikimi kanë të gjithë Qytetarët e Republikës së Kosovës të moshës madhore të cilët kanë zotësi të plotë për të vepruar, janë në posedim të drejtave civile dhe politike, kanë përgatitjen e nevojshme arsimore dhe aftësinë profesionale për kryerjen e detyrave që kërkohen për pozitën përkatëse.

**Aktet ligjore që e rregullojnë rekrutimin:**

Përzgjedhja bëhet në pajtim me nenin 12 (paragrafi 4) të Ligjit Nr. 03/L-149 të Shërbimit Civil të Republikës së Kosovës. Në këtë konkurs zbatohet një procedurë e thjeshtësuar e rekrutimit.

**Procedurat e konkurrimit:**

Procedura e konkurrimit është e hapur për kandidatët e jashtëm.

**Paraqitja e kërkesave:**

**Marrja dhe dorëzimi i aplikacioneve:** Ministria e Zhvillimit Rajonal - Divizioni për Burime Njerëzore, Ndërtesa e MZHR-së në Lagjen Pejton Rr. Perandori Justinian Nr. 116, Prishtinë, ose mund të shkarkohen në ueb-faqen zyrtare të MZHR-së. Konkursi mbetet i hapur 5 ditë kalendarike, nga dita e publikimit. Aplikacionet e dërguara me postë, të cilat mbajnë vulën postare mbi dërgesën e bërë ditën e fundit të afatit për aplikim, do të konsiderohen të vlefshme dhe do të merren në shqyrtim nëse arrijnë brenda 2 ditësh; aplikacionet që arrijnë pas këtij afati dhe aplikacionet e mangëta refuzohen.

Aplikacionit i bashkëngjiten kopjet e dokumentacionit për kualifikimin arsimor, letërnjoftimin dhe dokumentacionet e tjera të nevojshme që kërkon vendi i punës, për të cilin konkurrohet.

Aplikacionet e dorëzuara nuk kthehen! Vetëm kandidatët e përzgjedhur në listën e shkurtër do të kontaktohen. MZHR-ja mirëpret aplikacionet nga të gjithë personat e gjinisë mashkullore dhe femërore, nga të gjitha komunitetet.

Për informata më të hollësishme mund ta kontaktoni Divizionin e Burimeve Njerëzore.

Tel. 038 200 64 509 prej orës 8:00 – 16:00.